**PRILOG VII. – PRIJEDLOG UGOVORA**

**Broj nabave: A4**

**Naziv nabave: Marketinška automatizacija (Software as a Service)**

**Algebra d.o.o. za obrazovanje odraslih i usluge, Maksimirska 58a, 10000 Zagreb, Hrvatska**; OIB: 24919984448, Telefon: +385 (0)1 2332 861, Telefaks: +385 (0)1 2305 004, e-pošta: [info@algebra.hr](mailto:info@algebra.hr) (u daljnjem tekstu: Naručitelj)

i

**[……….],** OIB:[……….], Telefon: [……….], e-pošta: [……….] (u daljnjem tekstu: Ugovaratelj)

sklapaju sljedeći:

**UGOVOR O NABAVI**

**Naziv nabave: Marketinška automatizacija (Software as a Service)**

**Članak 1.**

Predmet nabave je:

1. Razvoj specifičnog softvera za marketinšku automatizaciju:
   1. Usluge softverske integracije postojećih sustava s MA sustavom
   2. Migracije podataka, postavljanje ulaznih kanala, uspostava automatizacijskih procesa
   3. Izrada strategije, inicijalnog sadržaja i implementacije automatizacije
   4. Obavezni *on-boarding*, edukacija i mentoriranje
2. Troškovi korištenja *SaaS* usluge za marketinšku  automatizaciju, minimalno godinu dana korištenja, po modulima:
   1. marketinška automatizacija (na bazi 30.000 korisnika godišnje)
   2. upravljanje prodajom (na bazi 10 agenata)
   3. upravljanje korisničkom podrškom  (na bazi 5 agenata)
   4. temeljna baza svih kontakata, firmi i praćenja aktivnosti na web stranicama (na bazi 50 korisnika)

Ugovaratelj je dužan isporučiti rješenje sukladno uvjetima koji su definirani pozivom na dostavu ponuda, odnosno prema opisu poslova te sukladno specifikacijama koje je naveo u svojoj ponudi u ispunjenom Prilogu IV.

**Članak 2.**

1. Ugovaratelj je obvezan za cijelo vrijeme trajanja ovog Ugovora imati na raspolaganju stručnjake koje je ponudio u ponudi:

|  |  |  |
| --- | --- | --- |
| 1. | Stručnjak za inbound marketing i prodaju |  |
| 2. | Stručnjak za e-mail marketing |  |
| 3. | Stručnjak za planiranje IT Enterprise arhitekture |  |
| 4. | Stručnjak za integracije i razvoj SQL modela podataka |  |
| 5. | Stručnjak za integracije poslovnih informacijskih sustava temeljnih na MS Dynamics Business Central platformi |  |

1. Dopušteno je izvršiti zamjenu nominiranog stručnjaka pod sljedećim uvjetima:

* ako predloženi stručnjak ima najmanje stručnu sposobnost kako je propisano u pozivu na dostavu ponuda
* ako predloženi stručnjak ima isti ili veći broj bodova prema ne-cjenovnim kriterijima za odabir ekonomski najpovoljnije ponude koje je tijekom ocjenjivanja ponuda postigao stručnjak kojeg zamjenjuje.

1. Naručitelj zadržava pravo zahtijevati zamjenu stručnjaka ako isti opetovano propušta izvršavati ugovorne obveze.
2. Ugovorna strana koja podnosi zahtjev za zamjenom stručnjaka u pisanom zahtjevu mora navesti opravdan razlog za njegovu zamjenu.
3. Sve eventualne troškove povezane sa zamjenom stručnjaka snosi Ugovaratelj.

**Članak 3.**

Ugovaratelj će pružati usluge u svom sjedištu/uredu.

Mjesto isporuke rješenja je na adresi Naručitelja: Ilica 242, Zagreb.

**Članak 4.**

Početak izvršenja usluge smatrat će se datum potpisa Ugovora o nabavi usluge, a završetak izvršenja usluge će biti završetak svih poslova i potpisivanje primopredajnog zapisnika.

Cjelokupni sustav mora biti funkcionalan na produkcijskoj okolini 100 dana od obostranog potpisa ugovora i najkasnije do 16. travnja 2021. nakon čega će započeti garancijski period od 60 dana.

**Članak 5.**

Ugovaratelj je dužan isporučiti funkcionalan sustav za marketinšku automatizaciju u oblaku (*Software-as-a-Service*), sa zadovoljenim svim stavkama Tehničke specifikacije (Prilog 1) i isporučenim svim stavkama navedenim u opisu posla, sadržanom u Pozivu na dostavu ponuda (Prilog 2). Sustav mora biti integriran putem API sučelja s ostalim poslovnim sustavima u Algebri (ALPS, Infoeduka, MS Dynamics Business Central, Moodle LMS, web stranice i društvene mreže) te automatizirano razmjenjivati neophodne podatke.

Za vrijeme garancijskog perioda od 60 dana po završetku projekta, Ugovaratelj će otkloniti sve moguće nedostatke i unijeti sva procesna poboljšanja na koja mu je ukazao Naručitelj.

Pod isporukom rješenja podrazumijeva se da će Ugovaratelj Naručitelju predati:

* neograničena autorska prava na kôd za integracijska API sučelja izgrađena na strani sustava za marketinšku automatizaciju,
* cjelokupni izvorni kôd za integracijska API sučelja, koji mora biti dokumentiran po pravilima struke
* detaljnu dokumentaciju u kojoj se opisuju funkcionalnosti modula za integraciju (dokumentacija je dio primopredajnog zapisnika)
* dokumentiranu strategiju razvoja i distribucije sadržaja za marketinšku automatizaciju, specifično za Naručitelja
* ugovor o korištenju programskog rješenja za odabranu platformu (*Terms of Service*), sklopljen između Naručitelja i odabranog vendora te uključivati prava korištenja modula za marketinšku automatizaciju (na bazi 30.000 korisnika godišnje), modula za upravljanje prodajom (na bazi 10 agenata), modula za upravljanje korisničkom podrškom (na bazi 5 agenata) te modula temeljne baze svih kontakata, firmi i praćenja aktivnosti na web stranicama (na bazi 50 korisnika), sve prema zaprimljenoj ponudi (Prilog 3).

Nakon uspješno provedenog testiranja i završetka svih poslova (provedba edukacije za korisnike, puštanje u produkciju), potpisat će se primopredajni zapisnik čime će se .

**Članak 6.**

Cijena koju će Naručitelj isplatiti Ugovaratelju za izvršenje obaveza iz ovog Ugovora je [……….] HRK bez PDV-a, odnosno [……….]s PDV-om.

Plaćanja će se izvršiti na račun Ugovaratelja IBAN: [……….], sva plaćanja izvršit će se temeljem zaprimljenog računa prikladnog za plaćanje u roku od maksimalno 60 dana nakon što su zadovoljeni svi uvjeti isporuke.

Ugovaratelj će izdavati fakture sljedećom dinamikom:

1. Račun za predujam na 50% ugovorenog iznosa u roku 7 dana od potpisa ugovora.
2. Račun na 20% ugovorenog iznosa, po isporuci prve faze usluga razvoja specifičnog softvera za marketinšku automatizaciju tj. uspostave svih integracija (WEB, ALPS, Infoeduka, MS Dynamics Business Central, Moodle LMS, identifikacijska infrastruktura), što će se potvrditi obostrano potpisanim primopredajnim zapisnikom.
3. Račun na 30% ugovorenog iznosa, po zaključenju svih poslova opisanih navedenim u opisu posla (sadržan u Pozivu na dostavu ponuda, Prilog 1), a koje zadovoljavaju i sve Tehničke specifikacije (sadržane u Prilogu 2). Preduvjet za ispostavu računa je i obostrano potpisan primopredajni zapisnik o završetku svih poslova nakon kojeg počinje 60-dnevni garancijski period.

**Članak 7.**

Ugovaratelj je u roku od 7 dana od potpisa ugovora o javnoj nabavi obvezan Naručitelju dostaviti jamstvo za uredno ispunjenje ugovora u obliku bjanko zadužnice koja pokriva traženi iznos, bankarske garancije ili novčanog pologa u visini od 10% (deset posto) od vrijednosti ugovora (bez PDV-a).

Ukoliko ponuditelj dostavlja jamstvo u obliku bankarske garancije, u garanciji mora biti navedeno sljedeće:

* da je korisnik garancije Algebra d.o.o.,
* da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos u visini od 10% (deset posto) od vrijednosti ugovora (bez PDV-a).

Jamstvo se dostavlja u izvorniku i preslici. Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika.

Ukoliko ponuditelj kao jamstvo za uredno ispunjenje ugovora daje novčani polog u traženom iznosu, ponuditelj mora dostaviti dokaz o uplaćenom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Odredbe koje se odnose na jamstvo za uredno ispunjenje ugovora na odgovarajući se način primjenjuju i na novčani polog. Novčani polog se vraća bez kamata.

U slučaju uplate novčanog pologa, ponuditelj je obvezan novčani polog uplatiti na žiro račun Naručitelja: HR0223600001101285178, model: HR00 s pozivom na broj: [OIB ugovaratelja].

Naručitelj može naplatiti jamstvo za uredno ispunjenje ugovora zbog neizvršavanja ili neurednog izvršavanja obveza Ugovaratelja.

Jamstvo za uredno ispunjenje ugovora bit će vraćeno u roku od 15 dana od urednog izvršenja ugovora i potpisa Zapisnika o primopredaji.

**Članak 8.**

Ako Ugovaratelj ne isporuči robu ili ne pruži usluge koje su predmet ovog Ugovora u ugovorenim rokovima, Naručitelj će bez štete po svoja ostala prava iz ugovora, obračunati kao ugovornu kaznu za kašnjenje 0,5% (pola posto) za svaki dan zakašnjenja za dio robe ili usluga koja nije isporučena odnosno koje nisu pružene u roku, a do najviše 10% (deset posto) od ukupne ugovorene vrijednosti (bez PDV-a).

Ugovaratelj je obvezan ugovornu kaznu platiti naručitelju u roku od 15 (petnaest) dana od dana primitka njegovog pisanog zahtjeva i obračuna ugovorne kazne. Plaćanje ugovorne kazne ne utječe na obveze pružatelja usluge.

Ako ugovorna kazna prijeđe iznos od 10% (desetposto) ukupne ugovorene vrijednosti (bez PDV-a), naručitelj ima pravo raskinuti ugovor bez štetnih posljedica ili može odrediti novi rok pružanja usluge.

**Članak 9.**

Ugovaratelj se obvezuje:

* pridržavati se od strane Naručitelja propisanih mjera sigurnosti
* ne koristiti bilo koje primljene informacije na bilo koji drugi način, osim za ostvarenje predmeta ovog Ugovora
* odnositi se prema primljenim informacijama s povećanom pažnjom i visokom mjerom povjerljivosti i tajnosti te ne otkriti ni jednoj trećoj strani bilo koje informacije bez pisane

suglasnosti Naručitelja

* otkriti informacije samo, a i tada samo u mjeri u kojoj je to potrebno, onima od svojih zaposlenika, suradnika ili konzultanata, koji u skladu s predmetom ovog ugovora imaju potrebu znati i koji se kroz svoje ugovore o radu, ugovore o djelu, ugovore o autorskom djelu ili ugovore o uslugama nalaze pod jednakim materijalnim obvezama povjerljivosti i

tajnosti

* ne kopirati, otisnuti, staviti u pisani oblik ili spremiti u elektronički oblik, bilo koji materijalni dio informacije, izuzev u slučajevima kad je to neophodno za ostvarenje predmeta Ugovora
* na zahtjev Naručitelja, u svako doba vratiti, uništiti, ili kad je informacija pohranjena u elektroničkom obliku, trajno izbrisati sve informacije (uključivo zabilješke, izvještaje, analize, nalaze i mišljenja) koje su u vezi ili proizlaze iz informacije i koje je izradio Naručitelj, kao i sve njihove kopije te kad je to moguće pružiti potvrde o uništenju ili brisanju.

**Članak 10.**

Isporuka se smatra uspješnom u trenutku obostranog potpisa primopredajnog zapisnika, nakon završetka svih poslova.

**Članak 11.**

1. Ovaj Ugovor stupa na snagu s datumom zadnjeg potpisa Ugovornih strana.
2. Sastavni dio Ugovora:

* ponuda Ugovaratelja [……….]

**Članak 12.**

Ugovorne strane će eventualne sporove proizašle iz ovoga Ugovora nastojati riješiti sporazumno, a za slučaj nemogućnosti sporazumnog rješenja, Naručitelj i Ugovaratelj određuju nadležnost stvarno nadležnog suda u Zagrebu.

**Članak 13.**

Ovaj Ugovor sačinjen je u dva (2) istovjetna primjeraka, za potrebe Naručitelja jedan (1) i za potrebe Ugovaratelja jedan (1) primjerak.

|  |  |  |  |
| --- | --- | --- | --- |
| **Za Ugovaratelja** | | **Za Naručitelja** | |
| Ime: [……….] |  | Ime: Tomislav Dominković |  |
| [Direktor] |  | Direktor |  |
| Potpis: |  | Potpis: |  |

Datum: [……….] Datum: [……….]